P6_TA(2005)0337
Matkailu ja kehitysyhteistyö
Euroopan parlamentin päätöslauselma matkailusta ja kehitysyhteistyöstä (2004/2212(INI))
Euroopan parlamentti, joka
— ottaa huomioon Cotonoussa 23. kesäkuuta 2000 allekirjoitetun AKT —EU-kumppanuussopimuksen
24 artiklan,
— ottaa huomioon Fid žin julkilausuman, joka annettiin 20. lokakuuta 2004 AKT-maiden ja EU:n talous-
ja sosiaalialan eturyhmien 7. alueellisen seminaarin yhteydessä AKT:n ja EU:n yhteisen parlamentaarisenedustajakokouksen johdolla,
— ottaa huomioon komission tiedonannon neuvostolle, Euroopan parlamentille, Euroopan talous-
ja sosiaalikomitealle sekä alueiden komitealle Euroopan matkailun kestävyyden suuntaviivoista(KOM(2003)0716),
— ottaa huomioon 14. toukokuuta 2002 antamansa päätöslauselman komission tiedonannosta neuvos-
tolle, Euroopan parlamentille, talous- ja sosiaalikomitealle sekä alueiden komitealle: Yhteistyöhön perus-tuva toimintatapa Euroopan matkailun tulevaisuutta varten (
1),
— ottaa huomioon Johannesburgissa 26.8. —4.9.2002 pidetyn kestävän kehityksen huippukokouksen,
— ottaa huomioon AKT:n ja EU:n yhteisen parlamentaarisen edustajakokouksen Librevillessä maalis-
kuussa 2001 hyväksymän päätöslauselman matkailusta ja kehityksestä Euroopan kehitysrahaston (EKR)hallinnossa ja valvonnassa (
2),
— ottaa huomioon komission ja neuvoston 10. marraskuuta 2000 antaman yhteisen lausuman Euroopan
yhteisön kehitysyhteistyöpolitiikasta,
— ottaa huomioon 18. helmikuuta 2000 antamansa päätöslauselman komission tiedonannosta ”Matkai-
luun liittyvän työllistämispotentiaalin tehostaminen —Matkailua ja työllisyyttä käsittelevän korkean
tason asiantuntijaryhmän päätelmien ja suositusten seuranta ”(3),
— ottaa huomioon AKT:n ja EU:n yhteisen parlamentaarisen edustajakokouksen Nassaussa 14. loka-
kuuta 1999 hyväksymän päätöslauselman matkailusta ja kehityksestä (4),
— ottaa huomioon matkailun maailmanlaajuiset eettiset säännöt, jotka Maailman matkailujärjestön yleis-
kokous hyväksyi Santiago de Chilessä 1. lokakuuta 1999 ja jotka vahvistettiin Yhdistyneiden Kansa-kuntien yleiskokouksen 21. joulukuuta 2001 antamassa päätöslauselmassa (A/RES/56/212),
— ottaa huomioon AKT:n ja EU:n yhteisen parlamentaarisen edustajakokouksen Strasbourgissa
1. huhtikuuta 1999 hyväksymän päätöslauselman kehitysyhteistyön kulttuuriulottuvuudesta sekäkulttuuriperintöön ja matkailuun liittyvistä asioista (
5),
— ottaa huomioon kehitysyhteistyöministerien neuvoston Brysselissä 30. marraskuuta 1998 antaman
päätöslauselman kestävästä matkailusta kehitysmaissa,
— ottaa huomioon työjärjestyksen 45 artiklan,
— ottaa huomioon kehitysyhteistyövaliokunnan mietinnön (A6-0173/2005),
(1) EUVL C 180 E, 31.7.2003, s. 138.
(2) EYVL C 265, 20.9.2001, s. 39.
(3) EYVL C 339, 29.11.2000, s. 292.
(4) EYVL C 59, 1.3.2000, s. 41.
(5) EYVL C 271, 24.9.1999, s. 73.C 193 E/338 FI 17.8.2006 Euroopan unionin virallinen lehti33
Torstai 8. syyskuuta 2005
A. toteaa, että matkailuala on kiistämättä kehitysmaiden kasvun moottori kaikilla tasoilla; toteaa, että siksi
sen vaikutusta on mitattava säännöllisesti, mihin tehtävään Euroopan parlamentin kehitysyhteistyö-valiokunta on toimivaltuuksiensa nojalla sopiva.
Matkailu talouskasvun kannalta
B. katsoo, että matkailu on yksi perustekijöistä, jotka on otettava huomioon kaikissa kehitysmaissa
jatkossa toteutettavissa kehitystoimissa,
C. pitää viestintäkanavia, energia-alaa, uutta viestintäteknologiaa ja terveydenhoitoa koskevia infrastruk-
tuurihankkeita tarpeellisina matkailutoiminnan kehittämiseksi kehitysmaissa,
D. huomauttaa, että tällaisten hankkeiden on ehdottomasti hyödytettävä yhtä lailla paikallisväestöä kuin
matkailuelinkeinoa,
E. huomauttaa, että viranomaisten on kiinnitettävä erityistä huomiota etenkin reilun matkailun kaltaisiin
matkailun muotoihin, jotka turvaavat paikallisille työntekijöille ja yrittäjille oikeudenmukaiset korvauk-set,
F. katsoo, että Maailman matkailujärjestön hanke, joka koskee kestävää matkailua köyhyyden poistamisen
välineenä, edistää vuosituhannen kehitystavoitteeksi asetettua köyhyyden vähentämistä luomalla työ-paikkoja niille, jotka joutuvat elämään alle dollarilla päivässä,
G. toteaa, että parhaillaan neuvotellaan talouskumppanuussopimuksista, jotka 1. tammikuuta 2008 läh-
tien korvaavat AKT-maiden ja Euroopan unionin välisissä kauppasuhteissa sovellettavan yksipuolisenetuuskohtelun,
H. katsoo, että matkailuala on kiistattomasti kytköksissä useisiin eri aloihin, ja vaikka EU:lla ei olekaan
yhteistä matkailupolitiikkaa, komission yritys- ja teollisuustoiminnan pääosaston matkailuyksikkö onnykyisin selvästi liian pieni.
Matkailu ympäristönsuojelun ja kulttuuriperinnön säilyttämisen kannalta
I. toteaa, että matkailuala voi kehittyä vain, jos se kunnioittaa luontoa ja kulttuuria sekä kohdealueen
paikallisyhteisöjen perinteitä,
J. huomauttaa, että matkailua ei pidä pitää ympäristön vihollisena vaan päinvastoin sen liittolaisena,
koska matkailun tuottavuus edellyttää ympäristön ja perinnön säilymistä,
K. toivoo viranomaisten kiinnittävän erityistä huomiota ympäristöä kunnioittaviin matkailun muotoihin,
kuten ekomatkailuun, maaseutumatkailuun ja yhteisvastuulliseen matkailuun,
L. katsoo, että matkailuala tarvitsee paikallisen aineellisen ja aineettoman luonnon- ja kulttuuriperinnön
sekä historiallisten rakennusten säilyttämistä ja arvostamista,
M. katsoo, että viranomaisten on kiinnitettävä erityistä huomiota matkailijoiden ja matkailukohteiden
turvallisuuteen,
N. katsoo olevan oikeutettua, että hallitukset matkailualan järjestöjä kuultuaan laativat tiukkoja sääntöjä
matkailijoiden käynneille erittäin suosituissa kohteissa,
O. toteaa, että energia-alan käytännöt on sovitettava yhteen liikennepolitiikkojen kanssa ympäristön
suojelemiseksi ja kestävää kehitystä edistävän Kioton pöytäkirjan tavoitteiden noudattamiseksi,
P. katsoo, että asianomaisten kansallisten viranomaisten olisi omaksuttava ja hyväksyttävä ajatus
matkailijavirtojen rajoittamisesta pienissä saarivaltioissa, vuoristoalueilla tai rannikkoalueilla, joillamatkailu kasvaa liian voimakkaasti.17.8.2006 FI C 193 E/339 Euroopan unionin virallinen lehti33
Torstai 8. syyskuuta 2005
Matkailu demokratian ja poliittisen vakauden kannalta
Q. toteaa, että matkailun kehittäminen voi olla keino totalitarismin, diktaattoreiden ja vallan keskittymisen
vastustamiseen,
R. huomauttaa, että joissakin maissa matkailuun liittyy ihmisoikeuksien loukkauksia, kuten lapsityö-
voiman käyttö, prostituutio ja lasten seksuaalinen hyväksikäyttö,
S. toteaa, että demokratiaa ja sen puolustajia vastaan suunnattu maailmanlaajuinen terrorismi, johon liit-
tyvät raukkamaiset attentaatit aiheuttavat runsaasti ja umpimähkäisesti siviiliuhreja, on ottanut matkai-lun ja matkailijat erityisiksi kohteikseen,
T. uskoo, että matkailu voi olla demokraattista ja auttaa luomaan paikallisella, alueellisella tai kansallisella
tasolla taloudellisia ja yhteiskunnallisia rakenteita, jotka edustavat kansalaisyhteiskuntaa,
U. panee merkille, että matkailu yhdistää ihmisiä ja edistää alueellista, sosiaalista ja taloudellista yhteen-
kuuluvuutta,
V. ottaa huomioon, että liikkumisen vapauden ansiosta matkailijat voivat nykyään vierailla useissa koh-
teissa yhden matkan aikana, mikä edistää alueellista yhteistyötä ja lähentää maiden välisiä suhteita,
W. toteaa, että jäsenvaltioiden hallituksilla ja etenkin matkanjärjestäjillä on mahdollisuus vaikuttaa suuresti
matkakohteiden valintaan ja että demokratian ja ihmisoikeuksien periaatteita kunnioittamattomillemaille kielteinen mainonta voi toimia pelotteena,
X. ottaa huomioon vuonna 1999 perustetun kansainvälisen Fair Trade in Tourism -verkoston, kolmivuo-
tisen projektin, jota rahoittavat komissio ja Yhdistyneen kuningaskunnan kansainvälisen kehityksenministeriö ja jonka tarkoituksena on edistää eettisiä kauppakäytäntöjä.
Matkailu kansanterveyden ja koulutuksen kannalta
Y. toteaa, että kansanterveyden taso on maan houkuttelevuuteen vaikuttava tekijä,
Z. toteaa matkailun edistävän kansanterveyttä, koska sen takia on välttämätöntä vahvistaa hygieniasään-
nöt, toteuttaa terveystoimia ja rokotuskampanjoita sekä levittää sairauksien ennaltaehkäisyä koskevaatietoa,
AA. panee merkille, että HIV/aids, tuberkuloosi ja malaria ovat nykyään maailmanlaajuisia vitsauksia,
AB. panee merkille sekä matkailijoille että paikalliselle väestölle erittäin tarttuvien tautien, kuten ripuli-
taudit, hengitystieinfektiot, tuntemattomista syistä aiheutuva kuume ja hepatiitit, tarttumisesta aiheutu-van riskin,
AC. katsoo, että matkailu edistää koulutusta, koska se tarjoaa paikallisväestölle mahdollisuuden oppia
vieraita kieliä ja saada käyttöönsä uusia tieto- ja viestintätekniikoita, joiden avulla se voi edistääkulttuuriperintöä tapoja ja perinteitä kunnioittaen samalla, kun sen on perehdyttävä ja sopeuduttavayhteiskunnan kehitykseen ja nykyaikaisiin käytäntöihin,
AD. vaatii, että viranomaisten on kuitenkin valvottava ihmisoikeuksia ja erityisesti naisten ja lasten oikeuk-
sia kunnioittavien paikallisten perinteiden säilymistä.
Matkailu epäjärjestyksen ja erilaisten väärinkäytösten kannalta
AE. edellyttää, että työpaikkojen luomisessa noudatetaan aina Kansainvälisen työjärjestön (ILO) sääntöjä,
AF. vaatii, että eurooppalaiset ja paikalliset viranomaiset torjuvat jatkuvasti seksimatkailua ja koordinoivat
toimia yhdessä kansalaisjärjestöjen kanssa,C 193 E/340 FI 17.8.2006 Euroopan unionin virallinen lehti33
Torstai 8. syyskuuta 2005
AG. katsoo, että ainoastaan koordinoidut toimet, tietojen välittäminen ja seuraamusten täytäntöönpano
kansainvälisen oikeuden mukaisesti ovat todella tehokkaita,
AH. huomauttaa, että seksimatkailijoille määrättävien seuraamusten laaja julkistaminen toimii pelotteena ja
että seksimatkailuun liittyvät rikokset on tutkittava ja ne on voitava viedä oikeuteen sekä syytetynkotimaassa että maassa, jossa ne tapahtuivat,
AI. uskoo, että matkanjärjestäjien ja lentoyhtiöiden toteuttamilla politiikoilla ja toimenpiteillä, kuten
esitteiden jakelulla ja videoiden esittämisellä matkustettaessa herkkiin kohteisiin, on myönteisiä vaiku-tuksia,
AJ. toteaa, että kiinteistökeinottelulla on haitallisia vaikutuksia paikallisväestöihin,
AK. huomauttaa, että ulkomaisilla sijoittajilla ja kehitysmaiden hallituksilla saattaa olla yhteisiä etuja
korruptiosta,
AL. ottaa huomioon, että lapsella on oikeus tulla suojelluksi hyväksikäytöltä ja oikeus yhteiskunnalliseen
sopeutumiseen lasten oikeuksia koskevan yleissopimuksen 32, 34, 35 ja 39 artiklan mukaisesti.
Matkailu talouskasvun kannalta
1. pyytää, että matkailun vaikutukset ja kestävän matkailun sekä hyvän hallintotavan periaate otetaan
järjestelmällisesti ja johdonmukaisesti huomioon EU:n kehitysyhteistyöpolitiikan laadinnassa;
2. toteaa, että ollakseen kestävää matkailun on parannettava paikallisen väestön elinoloja, suojattava pai-
kallista ympäristöä ja terveyttä ja tuettava paikallista taloutta käyttämällä paikallisesti tuotettuja elintarvik-
keita ja muita hyödykkeitä;
3. kehottaa komissiota harkitsemaan yritystoiminnan pääosastossa matkailusta vastaavan teknisen raken-
teen vahvistamista matkailun poikittaisvaikutusten vuoksi ja laajentamaan asteittain matkailualaan vaikutta-via aloitteita, jotka ovat lähtöisin muilta yhteisöpolitiikan aloilta;
4. toivoo, että komission yritystoiminnan pääosastoon kuuluvaan ”matkailu ”-yksikköön kiinnitetään
enemmän huomiota lisäämällä määrärahoja ja lisäämällä näin yleisesti matkailualaa koskevia poliittisia ehdo-tuksia;
5. toivoo keskustelua matkailualan asiantuntijoiden nimittämisestä kehityksen ja kaupan pääosastoihin;
6. kehottaa edistämään paikallisyhteisöjen valvomia matkailualoitteita, joiden tarkoituksena on lievittää
köyhyyttä ja edistää biologisen monimuotoisuuden säilyttämistä sekä ihmisoikeuksia;
7. suosittaa, että komissio korostaa matkailualan toimintalinjoja yhteistyö- ja kehitystoimiensa sekä
kehityslinjojensa yhteydessä ja ponnistellessaan yritysrakenteen vahvistamiseksi, etenkin suhteissa AKT-maihin;
8. kehottaa AKT-maiden hallituksia tutkimaan toimintalinjoja, joilla pyritään varmistamaan, että
matkailukohteiden paikallisyhteisöt hyötyvät matkailusta promoottorien rakentamien julkisten palvelulaitos-ten muodossa;
9. painottaa tarvetta sijoittaa matkailutulot paikalliseen kehitykseen; kehottaa matkanjärjestäjiä tarkista-
maan täysihoitopakettejaan, jotka estävät paikallisyhteisön sivutuotteena saaman hyödyn, ja kannustaa
matkanjärjestäjiä hankkimaan materiaalit ja työvoimansa, mukaan luettuna johtohenkilöstö, mahdollisim-man kattavasti paikallisesti;
10. kannustaa hallituksia edistämään julkisen ja yksityisen sektorin kumppanuuksien luomista ja/tai kehit-
tämistä sekä helpottamaan yritysten perustamista matkailualalla;17.8.2006 FI C 193 E/341 Euroopan unionin virallinen lehti33
Torstai 8. syyskuuta 2005
11. toivoo Euroopan kehitysrahastosta (EKR) rahoitettavien kestävään matkailuun liittyvien hankkeiden
osuuden kasvattamista tarvittaessa;
12. ehdottaa, että matkailuun, kestävään matkailuun sekä niiden taloudellisiin vaikutuksiin liittyvät kysy-
mykset otettaisiin osaksi talouskumppanuussopimuksista käytäviä neuvotteluja ja että kehitysmaiden edutsuhteessa Euroopan markkinoihin otettaisiin myönteisesti huomioon silloin, kun kehitysmaat nostavatGATS:n yhteydessä esiin matkailuun liittyviä asioita;
13. panee merkille, että useissa kehitysmaissa matkailuala kuuluu pohjimmiltaan yksityiseen sektoriin, ja
vaatii sen tähden yhteisöä varmistamaan, että ne ja muut työmarkkinaosapuolet otetaan täysimääräisesti
mukaan kaikkiin matkailualaan vaikuttaviin kehityspoliittisiin keskusteluihin;
14. korostaa, että yhteisön on kiireellisesti tuettava maita, jotka kärsivät niiden matkailuelinkeinoon
vaikuttavista luonnonkatastrofeista.
Matkailu ympäristönsuojelun ja kulttuuriperinnön säilyttämisen kannalta
15. pyytää, että komission ympäristöasioiden pääosasto ja kehitysyhteistyön pääosasto hyväksyisivät
yhteisen ohjelman eurooppalaisten jätehuolto- ja jätteidenkäsittelytekniikoiden viemiseksi muihin maihinaluksi vaikutustutkimuksina ja sen jälkeen kokeiluhankkeina;
16. kannustaa kehittämään kestävän matkailun politiikkoja ja säännöksiä luonnonvarojen, kulttuuriperin-
nön ja perinteisten maankäytön hallintajärjestelmien suojelemiseksi ja säilyttämiseksi;
17. kannustaa optimoimaan nykyisiä teknisiä ja tieteellisiä välineitä rakennustaiteellisen perinnön vahin-
goittumisen ja/tai tuhoutumisen sekä ympäristön pilaantumisen ehkäisemiseksi;
18. vaatii, että eurooppalaisiin matkailualan investointeihin kehitysmaissa sovelletaan samoja sääntöjä,
joita noudatetaan yhteisörahoituksen myöntämisessä Euroopan unionin sisäisiin investointeihin, toisin
sanoen investointeja, jotka haittaavat selkeästi ympäristöä, ihmisoikeuksia, ILO:ssa määriteltyjä vähimmäisty-öehtoja, alkuperäisväestön ja kantaväestön elintapaa tai kohdemaan historiallista perintöä tai kulttuuriperin-töä, ei pidä tukea;
19. pyytää yhteisön teknistä tukea massaturismin kohteena oleville maille, jotka joutuvat toteuttamaan
toimenpiteitä matkailukohteiden suojelemiseksi; pyytää myös vaihtamaan tietoja alan parhaista käytännöistä;
20. kannustaa liian nopeasta matkailun kasvusta kärsivien maiden paikallisviranomaisia rajoittamaan
tarvittaessa matkailijavirtoja.
Matkailu demokratian ja poliittisen vakauden kannalta
21. suosittelee, että rikollisuuden torjumisessa oltaisiin mahdollisimman avoimia esimerkiksi rahanpesun
ja seksimatkailun vähentämiseksi;
22. suosittelee rikollisuuden torjuntaa, jotta maiden matkailuimagot eivät kärsisi;
23. pyytää, että matkailua helpotettaisiin, suojeltaisiin ja turvattaisiin aloitteilla matkailuun kohdistuvien
rikosten torjumiseksi, esimerkiksi kouluttamalla erikoistuneita poliisivoimia;
24. pyytää kehitysmaiden hallituksia ottamaan paikallisväestöt täysipainoisesti mukaan matkailutoimiin ja
valvomaan taloudellisten, yhteiskunnallisten ja kulttuuristen hyötyjen tasapuolista jakautumista;
25. pahoittelee Kuuban viranomaisten äskettäin toteuttamia erottelutoimia, joilla pyritään estämään mat-
kailijoiden ja matkailuteollisuudessa työskentelevien Kuuban kansalaisten väliset henkilökohtaiset kontaktit;C 193 E/342 FI 17.8.2006 Euroopan unionin virallinen lehti33
Torstai 8. syyskuuta 2005
26. toivoo, että komissio tunnustaisi kestävän kehityksen tukitoimissaan maan tai alueen demokraattisen
oikeuden määritellä omat painopisteensä alueellisten yhteistyöhankkeiden rahoituksen puitteissa;
27. kehottaa jäsenvaltioiden hallituksia ja komissiota edistämään matkanjärjestäjien ja kokeneiden järjes-
töjen tuella matkailun eettisiä standardeja ottamalla käyttöön eurooppalaisen reilun matkailun sertifioiduntuotemerkin.
Matkailu kansanterveyden ja koulutuksen kannalta
28. toivoo, että unioni ja sen jäsenvaltiot tarjoaisivat sellaisille kehitysmaille, joissa matkailua voidaan
kehittää, kokemuksiaan ja osaamistaan henkilöstön kouluttamiseksi paikan päällä; pyytää komissiota tuke-maan tällaista osaamista tarvitsevien kehitysmaiden hankkeita;
29. korostaa jälleen kerran komissiolle tarvetta antaa lasten rokottamiseen taloudellista tukea sellaisten
rokotteiden kiireellisen tarpeen täyttämiseksi, joissa on seuraavien tautien vasta-aineita: kurkkumätä, jäykkä-
kouristus, hinkuyskä, B-hepatiitti ja Haemophilus Influenzae tyyppi b:n aiheuttama aivokalvontulehdus;
30. painottaa tarvetta keskittää eurooppalaisia tutkimusponnisteluja malarian, tuberkuloosin ja HIV/aidsin
torjuntaan;
31. katsoo, että kestävän matkailun tulot voivat edistää merkittävästi kehitysmaiden väestön elinolojen
parantamista ja terveyttä sekä viestintä-, energia- ja teknologiainfrastruktuurien parantamista;
32. pyytää EU:lta taloudellista tukea Maailman matkailujärjestön kestävää matkailua ja köyhyyden
poistamista koskevalle ST-EP-aloitteelle sekä muille aloitteille, joilla pyritään lievittämään kehitysmaidenköyhyyttä.
Matkailu epäjärjestyksen ja erilaisten väärinkäytösten kannalta
33. pyytää, että edellä mainitut matkailun maailmanlaajuiset eettiset säännöt sisällytettäisiin jokaisen
maan kansalliseen lainsäädäntöön;
34. suosittelee, että asianomaisten maiden hallitukset välittäisivät toisilleen vuosittain luettelon tapauk-
sista, joissa viisumihakemus on hylätty yksinomaan seksimatkailurikosten, ihmisyyttä vastaan suunnattujenrikosten tai terrorismin perusteella;
35. vaatii komissiota hyväksymään tehokkaita ohjelmia seksimatkailun torjumiseksi Euroopan tasolla;36. kehottaa, että lapsiseksimatkailun torjumiseksi
— komissio ja neuvosto asettavat selkeämmin etusijalle lapsiseksimatkailun torjunnan muun muassa
palauttamalla kolmansiin maihin suuntautuvan lapsiseksimatkailun torjuntaa koskevan budjettikohdan,jolla varmistetaan tarkoitukseen tarvittavat voimavarat,
— komissio tunnustaa yhteyden lapsipornografian ja seksimatkailun välillä ja varmistaa, että tämä asia
otetaan esille kolmansien maiden kanssa käytävässä poliittisessa vuoropuhelussa,
— komissio ja jäsenvaltiot varmistavat, että lasten tarpeet ja oikeudet ovat kehitysavussa ensisijaisia,
kiinnittäen erityistä huomiota seksimatkailun uhreiksi joutuneiden lasten yhteiskuntaan sopeuttamis-tarpeisiin;
37. kannustaa matkanjärjestäjiä ja lentoyhtiöitä, jotka ovat jo ryhtyneet seksimatkailun vastaisiin toimiin
valistamalla asiakkaitaan ja tiedottamalla heille oikeudellisista seuraamuksista, jatkamaan toimintaansa jakannustaa muita kehittämään tällaista toimintaa; kehottaa näitä matkanjärjestäjiä tekemään yhteistyötä viran-omaisten kanssa mahdollisen rikollisen toiminnan tunnistamiseksi;17.8.2006 FI C 193 E/343 Euroopan unionin virallinen lehti33
Torstai 8. syyskuuta 2005
38. vaatii komissiota ryhtymään —alaa edustavia järjestöjä kuultuaan —konkreettisiin toimiin matkai-
luun liittyvän kiinteistöjen polkumyynnin torjumiseksi;
39. kehottaa jäsenvaltioiden hallituksia valvomaan, että eurooppalaisiin yhtiöihin sovellettavia sääntöjä
noudatetaan täydellisesti, kun toimintaa siirretään kehitysmaihin tai sopimuksia pannaan täytäntöön kehitys-maissa, ottaen erityisesti huomioon kyseisten työntekijöiden oikeudet;
40. vaatii asianomaisten maiden hallituksia ja EU:n matkanjärjestäjiä varmistamaan ihmisoikeuksien suo-
jan ja työntekijöiden oikeuksien kunnioittamisen ILO:ssa määriteltyjen vähimmäistyöehtojen mukaisesti sekäeurooppalaisen kuluttajan ja matkailijan suojan ja matkanjärjestäjien suositusten noudattamisen;
41. pyytää kehitysmaiden hallituksia ottamaan Maailman matkailujärjestön suositusten mukaisesti käyt-
töön avoimia ja säänneltyjä kansallisille markkinoille pääsyä koskevia menettelyjä, jotka ovat edellytys ulko-maisille sijoituksille;
*
**
42. kehottaa puhemiestä välittämään tämän päätöslauselman neuvostolle ja komissiolle.
P6_TA(2005)0338
Nigerin nälänhätä
Euroopan parlamentin päätöslauselma Nigerin nälänhädästä
Euroopan parlamentti , joka
— ottaa huomioon YK:n vetoomukset lahjoittaa rahaa Nigerin elintarvikeapua varten, jotka ovat tuottaneet
80,9 miljoonaa Yhdysvaltojen dollaria,
— ottaa huomioon työjärjestyksen 115 artiklan 5 kohdan,
A. ottaa huomioon, että Niger oli maailman toiseksi köyhin valtio jo ennen kuin riittämättömät sateet ja
heinäsirkkaparvet tuhosivat viime vuoden sadon, mikä on johtanut siihen, että noin kolmannes senmelkein 12 miljoonaisesta kansasta kärsii vakavasta elintarvikepulasta ja 800 000:ta lasta vaivaa ankaraaliravitsemus,
B. ottaa huomioon, että vuodesta 1900 lähtien Nigerissä on ollut yhdeksän kuivaa kautta ja vakavaa
nälänhätää ja kahdeksan heinäsirkkavitsausta,
C. ottaa huomioon, että kuivuuden vaivaamien alueiden tiedetään myös edistävän malarian, hepatiitin,
koleran, lavantaudin ja ripulin kaltaisten lukuisten tarttuvien tautien leviämistä,
D. ottaa huomioon, että Nigerin elintarvikekriisin syyt ovat moninaiset ja että sääolosuhteilla, elintarvikkei-
den tuotannolla, markkinoilla, teknologialla, jätevesihuollolla, terveydenhuollolla, koulutuksella, lastenkasvatusmenetelmillä, Nigerin mittavalla ulkomaanvelalla ja laajalle levinneellä köyhyydellä on kaikillaoma vaikutuksensa,
E. ottaa huomioon, että Nigerin hallitus kieltäytyi kesäkuuhun 2005 asti jakamasta elintarvikkeita ilmai-
seksi,
F. ottaa huomioon, että kieltäytymisen syinä olivat halu olla horjuttamatta markkinoita ja kriisin laajuuden
kiistäminen,C 193 E/344 FI 17.8.2006 Euroopan unionin virallinen lehti33
Torstai 8. syyskuuta 2005